Държавен вестник, бр. 71, 2015 г., стр. 5

БРОЙ  71	
Д Ъ Р Ж А В Е Н  В Е С Т Н И К 	
СТР.  5  
2. създаване и използване на юридически 
лица с нестопанска цел или търговски дру-
жества при условия и по ред, установени със 
закон.
Раздел III
Използване на служителите под прикритие
Чл. 6. Служителите под прикритие са 
специално подбрани и обучени служители 
на Министерството на вътрешните работи. 
Чл. 7. (1) Служителите под прикритие 
се използват в оперативно-издирвателната 
дейност на Министерството на вътрешните 
работи и в наказателното производство по 
искане на компетентните органи и по ред, 
определен със закон. 
(2) Служителите под прикритие са слу-
жители от специализирано структурно звено 
на Министерството на вътрешните работи за 
осигуряване и прилагане на разследване чрез 
използване на служител под прикритие, при-
крито по начин, който изключва разкриване 
на действителното му предназначение.
Чл. 8. (1) Служителите под прикритие са 
полицейски органи по смисъла на Закона за 
Министерството на вътрешните работи.
(2) Служителите под прикритие изпъл-
няват задълженията си по начин, който не 
разкрива принадлежността им към органите 
на Министерството на вътрешните работи, не 
застрашават прикритието си от разкриване 
и прилагат правомощията си на полицейски 
органи единствено в случаи на пряка и не-
посредствена опасност за живота и здравето 
им или за живота и здравето на други лица.
Чл. 9. (1) Изграденото прикритие може 
да се използва само за законосъобразното 
изпълнение на поставените задачи. 
(2) Имуществените последици от изпълне-
нието по ал. 1 се поемат от Министерството 
на вътрешните работи, освен ако са резултат 
от виновно поведение на служителите под 
прикритие.
Чл. 10. Необходимите средства, свързани 
с дейността на специализираното структурно 
звено, се осигуряват от бюджета на Минис-
терството на вътрешните работи и от меж-
дународни програми и договори.
Раздел IV
Условия и ред за получаване на съдействие за 
организиране на прикриването и дейността 
на служителите под прикритие
Чл. 11. (1) За изграждането и използване-
то на прикритието по чл. 5, ал. 2 органите 
на държавната власт и на местното само­
управление, организации и юридически лица 
незабавно оказват необходимото съдействие 
на Министерството на вътрешните работи, 
включително като създават и издават необ-
ходимите актове по гражданско състояние, 
удостоверения, разрешения, регистрации и 
други необходими документи. 
(2) Данните, свързани с прикритието, се 
въвеждат своевременно в съответните инфор-
мационни системи за времето на съществуване 
на прикритието.
(3) Съдействието по изграждане на прикри-
тието се осъществява от субектите по ал. 1 
при спазване на изискванията за защита на 
информацията, класифицирана като държавна 
тайна.
(4) Издадените документи по ал. 1 се използ-
ват само за целите на изграденото прикритие.
Чл. 12. (1) Служителите на звеното по чл. 7, 
ал. 2 ползват български лични документи с 
променени основни данни. 
(2) Издадените документи по ал. 1 се уни-
щожават след отпадане на необходимостта от 
тяхното използване.
(3) За издадените и унищожените лични 
документи в Министерството на вътрешните 
работи се води служебен регистър, информа-
цията в който се класифицира като държавна 
тайна.
Раздел V
Международно сътрудничество
Чл. 13. За нуждите на международното 
оперативно полицейско сътрудничество специ-
ализираното структурно звено по чл. 7, ал. 2 
и чуждестранни партньорски служби могат да 
осъществяват дейности, свързани с използване 
на служители под прикритие, когато това е 
предвидено в международен договор, по който 
Република България е страна, или на прин-
ципа на взаимност е сключено споразумение 
за всеки отделен случай. 
Заключителни разпоредби
§ 1. Наредбата се издава на основание 
чл. 8, ал. 2 от Закона за Министерството на 
вътрешните работи. 
§ 2. Контролът по изпълнение на наредбата 
се възлага на министъра на вътрешните работи. 
6125
РЕШЕНИЕ № 685 
ОТ 10 СЕПТЕМВРИ 2015 Г.
за обявяване на 7 юли за професионален 
празник на митническия служител
На основание чл. 154, ал. 2 от Кодекса на 
труда и чл. 55, ал. 2 от Закона за държавния 
служител 
МИНИСТЕРСКИЯТ СЪВЕТ
Р Е Ш И :
Обявява 7 юли за професионален празник 
на митническия служител.
Министър-председател:  
Бойко Борисов
За главен секретар на Министерския съвет:  
Кристина Хитрова
6126